ทางร้านจะขายเค้กก้อนเป็นหลักค่ะ สำหรับวันเกิดหรือโอกาสพิเศษ เนื้อเค้กเป็นเนยสดค่ะ มีรสวนิลา ช็อกโกแลต กาแฟ ชาเขียว นอกจากนี้ยังสั่งทำเป็นเนื้อสายรุ้งก็ได้ค่ะ รสชาติจะเป็นวนิลา เวลาตัดเค้กออกมากจะเห็นเนื้อเค้กเป็นสีสายรุ้งค่ะ สวยดี เค้กที่ชอบเป็นพิเศษเลยจะเป็นเนื้อชาเขียวค่ะ เพราะว่าได้รสชาติของชาเขียวแท้ๆและไม่หวานจนเกินไป ที่สำคัญเลยคือเค้กร้านนี้ใส่รูปได้ค่ะ ทำจากแผ่นน้ำตาลพิมด้วยหมึกกินได้ สีรูปสดใสมากๆ ยิ่งไฟล์รูปชัดๆสีจะยิ่งสวยเลยค่ะ ส่วนเรื่องราคาถ้าเทียบกับร้านอื่นที่ทำโฟโต้เค้กเหมือนกันนับว่าไม่แพงเลย เค้กราคาปอนด์ละ 140-160 บาท ถ้าใส่รูปขนาด 4*6 นิ้ว เพิ่มอีก 80 บาทค่ะ ใครที่มองหาโฟโต้เค้กแนะนำค่ะ รับรองถูกใจผู้รับแน่นอน